

ข้อบังคับมหาวิทยาลัยธรรมศาสตร์

ว่าด้วยการศึกษาระดับปริญญาตรี (ฉบับที่ ๓) พ.ศ. ๒๕๖๔

………………………………………….

**โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยการศึกษาระดับ ปริญญาตรี พ.ศ. ๒๕๖๑ และข้อบังคับมหาวิทยาลัยธรรมศาสตร์ว่าด้วยการศึกษาระดับปริญญาตรี (ฉบับที่ ๒) พ.ศ. ๒๕๖๑**

**อาศัยอํานาจตามความในมาตรา ๒๓ แห่งพระราชบัญญัติมหาวิทยาลัยธรรมศาสตร์   
พ.ศ. ๒๕๕๘ และโดยมติสภามหาวิทยาลัยในการประชุมครั้งที่ ๔/๒๕๖๔ เมื่อวันที่ ๒๖ เมษายน ๒๕๖๔ เห็นชอบให้ออกข้อบังคับไว้ ดังนี้**

**ข้อ ๑ ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยการศึกษาระดับ  
ปริญญาตรี (ฉบับที่ ๓) พ.ศ. ๒๕๖๔”**

**ข้อ ๒** **ให้ใช้ข้อบังคับนี้แก่นักศึกษาซึ่งขึ้นทะเบียนเป็นนักศึกษาระดับปริญญาตรีในปีการศึกษา ๒๕๖๑ เป็นต้นไป**

**ข้อ ๓** **ให้ยกเลิกความในข้อ ๒๘ ของข้อบังคับมหาวิทยาลัยธรรมศาสตร์ว่าด้วยการศึกษาระดับปริญญาตรี พ.ศ. ๒๕๖๑ และให้ใช้ความต่อไปนี้แทน**

**“**ข้อ ๒๘ **การขอเพิ่มรายวิชาภายหลังจากที่ได้ลงทะเบียนเรียนแล้ว ให้กระทําได้ภายในสิบสี่วัน  
นับแต่วันเปิดภาคการศึกษาหรือภายในเจ็ดวันนับแต่วันเปิดภาคฤดูร้อน เว้นแต่ในกรณีที่มีเหตุผล  
อันสมควร คณบดีอาจอนุมัติให้เพิ่มรายวิชาเมื่อพ้นกําหนดเวลาดังกล่าวได้ แต่ต้องไม่เกินสิบสี่วัน  
ก่อนวันปิดภาคการศึกษา หรือภาคฤดูร้อนแล้วแต่กรณี ทั้งนี้ ต้องมีเวลาเรียนครบตามที่กําหนดไว้ในข้อ ๔๓**

**การขอเพิ่มรายวิชาตามวรรคหนึ่งต้องได้รับอนุมัติจากอาจารย์ที่ปรึกษาและอาจารย์ผู้สอน  
ในรายวิชานั้นก่อนและกรณีการลงทะเบียนเพิ่มรายวิชาเมื่อพ้นกําหนดเวลาต้องชําระค่าปรับการลงทะเบียน เพิ่มรายวิชาล่าช้าเป็นรายวันในอัตราตามประกาศมหาวิทยาลัยว่าด้วยอัตราค่าธรรมเนียมการศึกษา”**

**ข้อ ๔** ให้ยกเลิกความในข้อ ๓๑ ของข้อบังคับมหาวิทยาลัยธรรมศาสตร์ว่าด้วยการศึกษาระดับปริญญาตรี พ.ศ. ๒๕๖๑ และให้ใช้ความต่อไปนี้แทน

“**ข้อ ๓๑** การเทียบโอนรายวิชาและหน่วยกิต หมายถึง การเทียบโอนรายวิชาในกรณีที่นักศึกษา  
ได้ศึกษารายวิชามาจากสถาบันอุดมศึกษาอื่น โดยนักศึกษาอาจขอเทียบโอนรายวิชาและหน่วยกิต  
ที่มีเนื้อหา ของรายวิชาเทียบเท่าและมีเกณฑ์การประเมินผลหรือวัดผลได้มาตรฐานเทียบเท่ากับรายวิชา  
ในหลักสูตรที่ศึกษาอยู่ได้ตามหลักเกณฑ์ ดังต่อไปนี้

(๑) ให้เทียบโอนได้ไม่เกินกึ่งหนึ่งของจํานวนหน่วยกิตรวมทั้งหลักสูตร และต้องมีเวลาศึกษา  
ในหลักสูตรที่รับเทียบโอนไม่น้อยกว่าหนึ่งปีการศึกษาจึงจะมีสิทธิ์สําเร็จการศึกษา

(๒) รายวิชาที่จะขอเทียบโอนต้องมิใช่รายวิชาในหลักสูตรที่นักศึกษาผู้นั้นถูกถอนชื่อ   
จากทะเบียนนักศึกษา

(๓) รายวิชาที่จะขอเทียบโอนต้องศึกษามาแล้วไม่เกินแปดปีนับจากปีที่ลงทะเบียนเรียนจนถึงวันที่ขอเทียบโอนรายวิชาและหน่วยกิต

(๔) รายวิชาที่จะขอเทียบโอนต้องมีผลการศึกษาระดับ C ขึ้นไป หรือเทียบเท่า ยกเว้นกรณีของนักศึกษาซึ่งไปศึกษาที่มหาวิทยาลัยหรือสถาบันอุดมศึกษาอื่น ในโครงการความร่วมมือผลิตบัณฑิตร่วมกัน  
หรือโครงการแลกเปลี่ยนทางวิชาการให้เทียบโอนรายวิชาและหน่วยกิตตามผลการศึกษาที่ได้

นอกจากหลักเกณฑ์ตามวรรคหนึ่ง คณบดีโดยความเห็นชอบของคณะกรรมการประจําคณะ  
อาจกําหนดหลักเกณฑ์ วิธีการและรายละเอียดการเทียบโอนรายวิชาและหน่วยกิตเพิ่มเติมจากความในวรรค หนึ่งก็ได้ โดยทําเป็นประกาศคณะและรายงานให้อธิการบดีเพื่อทราบ”

**ข้อ ๕** ให้ยกเลิกความในข้อ ๓๒ ของข้อบังคับมหาวิทยาลัยธรรมศาสตร์ว่าด้วยการศึกษา  
ระดับปริญญาตรี พ.ศ. ๒๕๖๑ และให้ใช้ความต่อไปนี้แทน

“ข้อ ๓๒ **ให้คณบดีโดยความเห็นชอบของคณะกรรมการประจําคณะเป็นผู้มีอํานาจอนุมัติ  
การเทียบโอนและการโอนรายวิชาและหน่วยกิตตามหมวดนี้”**

**ข้อ ๖** **ให้ยกเลิกความในข้อ ๓๔ ของข้อบังคับมหาวิทยาลัยธรรมศาสตร์ว่าด้วยการศึกษา  
ระดับปริญญาตรี พ.ศ. ๒๕๖๑ และให้ใช้ความต่อไปนี้แทน**

**“ข้อ ๓๔** การเทียบโอนความรู้และการให้หน่วยกิตจากการศึกษานอกระบบหรือการศึกษาตามอัธยาศัย หรือการฝึกปฏิบัติงานในสถานประกอบการที่มีการลงนามความร่วมมือกับมหาวิทยาลัยให้เทียบโอนได้รวมกันไม่เกินสามในสี่ของจํานวนหน่วยกิตรวมของหลักสูตรระดับปริญญาตรีที่ขอเทียบและต้องมี  
เวลาศึกษาในหลักสูตรที่รับเทียบโอนไม่น้อยกว่าหนึ่งปีการศึกษาจึงจะมีสิทธิ์สําเร็จการศึกษาอาจทําได้ตามหลักเกณฑ์และวิธีการที่อธิการบดีโดยความเห็นชอบของคณะกรรมการบริหารมหาวิทยาลัยกําหนด  
โดยออกเป็นประกาศมหาวิทยาลัยและให้บันทึกอักษร ACC ในรายวิชาที่ได้รับอนุมัติให้เทียบโอนความรู้นั้น

คณะอาจดําเนินการตามวรรคหนึ่งโดยจัดให้มีการทดสอบ ข้อเขียนหรือสอบปฏิบัติ  
เพื่อการเทียบโอน หรือพิจารณาโดยใช้ผลการประเมินของหน่วยงานฝึกปฏิบัติงานก็ได้”

**ข้อ ๗** ให้เพิ่มความต่อไปนี้เป็นหมวด ๗/๑ การโอนรายวิชาและหน่วยกิต ข้อ ๓๔/๑  
และข้อ ๓๔/๒ ของข้อบังคับมหาวิทยาลัยธรรมศาสตร์ว่าด้วยการศึกษาระดับปริญญาตรี พ.ศ. ๒๕๖๑

“หมวด ๗/๑

**การโอนรายวิชาและหน่วยกิต**

**-------------------------**

**ข้อ ๓๔/๑** นักศึกษาที่ศึกษารายวิชาในหลักสูตรที่มหาวิทยาลัยเป็นผู้จัดการศึกษาหรือจัดการศึกษาร่วมกับหน่วยงานอื่นอาจขอโอนรายวิชาและหน่วยกิตได้ตามหลักเกณฑ์ ดังต่อไปนี้

(๑) ต้องมีเนื้อหาของรายวิชาเทียบเท่ากับรายวิชาในหลักสูตรที่ศึกษา

(๒) ให้โอนรายวิชาและหน่วยกิตได้ไม่จํากัดจํานวนรายวิชาและหน่วยกิตเฉพาะรายวิชา  
ที่มีผลการศึกษาระดับ C ขึ้นไปหรือเทียบเท่า

(๓) กรณีการโอนมาเป็นรายวิชาบังคับและหน่วยกิตของหลักสูตรต้องศึกษามาแล้วไม่เกินแปดปี

(๔) กรณีการโอนมาเป็นรายวิชาเลือกและหน่วยกิตของหลักสูตรต้องศึกษามาแล้วไม่เกินสิบปี

นอกจากหลักเกณฑ์ตามวรรคหนึ่งคณบดีโดยความเห็นชอบของคณะกรรมการ  
ประจําคณะ อาจกําหนดหลักเกณฑ์ วิธีการ และรายละเอียดการโอนรายวิชาและหน่วยกิตเพิ่มเติมจาก  
ความในวรรคหนึ่งก็ได้ โดยทําเป็นประกาศมหาวิทยาลัย หรือประกาศคณะและรายงานให้อธิการบดีเพื่อทราบ

**ข้อ ๓๔/๒** ให้บันทึกผลการศึกษาในรายวิชาที่ได้รับอนุมัติให้โอนรายวิชาและ  
หน่วยกิตตามผล การศึกษารายวิชาในหลักสูตรที่มหาวิทยาลัยเป็นผู้จัดการศึกษาหรือจัดการศึกษาร่วมกับหน่วยงานอื่น”

**ข้อ ๘** ให้ยกเลิกความใน ข้อ ๔๗ สถานภาพทางวิชาการของนักศึกษา ของข้อบังคับมหาวิทยาลัย ธรรมศาสตร์ว่าด้วยการศึกษาระดับปริญญาตรี พ.ศ. ๒๕๖๑ และให้ใช้ข้อความต่อไปนี้แทน

**“**ข้อ ๔๗สถานภาพทางวิชาการของนักศึกษาให้พิจารณาจากผลการคํานวณคะแนนเฉลี่ยสะสมของนักศึกษา เมื่อสิ้นภาคการศึกษาที่เรียน ดังนี้

**(๑)** **นักศึกษาที่มีคะแนนเฉลี่ยสะสม ๒.๐๐ ขึ้นไปมีสถานภาพทางวิชาการปกติ** (Normal)

**(๒) นักศึกษาที่มีคะแนนเฉลี่ยสะสมต่ํากว่า ๒.๐๐ มีสถานภาพทางวิชาการเตือน  
ครั้งที่ ๑ (**Warning **๑) เว้นแต่กรณีเป็นภาคการศึกษาแรกที่เข้าศึกษา ให้มีสถานภาพทางวิชาการเตือนพิเศษ (**Warning**)**

**(๓) นักศึกษาซึ่งอยู่ในสถาน ภาพทางวิชาการเตือนพิเศษตาม (๒) ในภาคการศึกษา  
ที่ผ่านมา และมีคะแนนเฉลี่ยสะสม ๑.๕๐ ขึ้นไป แต่ไม่ถึง ๒.๐๐ ในภาคการศึกษาถัดมา ให้มีสถานภาพ  
ทางวิชาการ เตือนครั้งที่ ๑ (**Warning **๑) แต่หากมีคะแนนเฉลี่ยสะสมต่ํากว่า ๑.๕๐ ในภาคการศึกษาถัดมา ต้องถูกถอนชื่อออกจากทะเบียนนักศึกษา (**Dismissed**)**

**(๔) นักศึกษาซึ่งอยู่ในสถานภาพทางวิชาการเตือนครั้งที่ ๑ ตาม (๒) และ (๓)   
ในภาคการศึกษาที่ผ่านมา และมีคะแนนเฉลี่ยสะสมต่ํากว่า ๒.๐๐ ในภาคการศึกษาถัดมาให้มีสถานภาพ  
ทางวิชาการเตือน ครั้งที่ ๒ (**Warning **๒)**

**(๕) นักศึกษาซึ่งอยู่ในสถานภาพทางวิชาการเตือนครั้งที่ ๒ ตาม (๔) ในภาคการศึกษาที่ผ่านมา และมีคะแนนเฉลี่ยสะสมต่ํากว่า ๒.๐๐ ในภาคการศึกษาถัดมาให้มีสถานภาพทางวิชาการภาวะรอพินิจ (**Probation**)**

**(๖) นักศึกษาซึ่งอยู่ในสถานภาพทางวิชาการภาวะรอพินิจ ตาม (๕) ในภาคการศึกษา  
ที่ผ่านมา และมีคะแนนเฉลี่ยสะสมต่ํากว่า ๒.๐๐ ในภาคการศึกษาถัดมาต้องถูกถอนชื่อออกจากทะเบียนนักศึกษา (**Dismissed**)**

**ในกรณีที่นักศึกษาสอบได้รายวิชาครบตามจํานวนหน่วยกิตที่กําหนดไว้ในข้อกําหนดหลักสูตรแล้ว  
มีคะแนนเฉลี่ยสะสม ๑.๘๐ ขึ้นไป แต่ไม่ถึง ๒.๐๐ และต้องถูกถอนชื่อออกจากทะเบียนนักศึกษาตาม** (๖) **อธิการบดีอาจอนุมัติให้นักศึกษาผู้นั้นศึกษาต่อในหลักสูตรเดิม หรือย้ายหลักสูตร แต่นักศึกษา  
ต้องศึกษาให้ได้คะแนนเฉลี่ยสะสมถึง ๒.๐๐ ภายในสามภาคการศึกษา และต้องศึกษาให้สําเร็จการศึกษาภายในระยะเวลาตาม ข้อ ๑๑ นับแต่วันขึ้นทะเบียนเป็นนักศึกษา”**

**ข้อ ๙ ให้ยกเลิกความในข้อ ๗๐ ของข้อบังคับมหาวิทยาลัยธรรมศาสตร์ว่าด้วยการศึกษาระดับปริญญาตรี พ.ศ. ๒๕๖๑ และให้ใช้ข้อความต่อไปนี้แทน**

**“**ข้อ ๗๐ **มหาวิทยาลัยอาจคืนค่าธรรมเนียมที่นักศึกษาชําระให้แก่มหาวิทยาลัยไว้แล้ว   
ในกรณีและอัตราดังต่อไปนี้**

(๑) **นักศึกษาลาออกหรือลาพักการศึกษาก่อนวันเปิดภาคการศึกษา ให้มีสิทธิขอคืนได้เต็มจํานวน  
ที่ชําระไว้**

(๒) นักศึกษาลาออกหรือลาพักการศึกษา ภายในสิบสี่วันนับแต่วันเปิดภาคการศึกษา   
ให้มีสิทธิขอคืนได้กึ่งหนึ่ง

(๓) นักศึกษาขอถอนรายวิชาเพราะมหาวิทยาลัยปิดรายวิชาที่นักศึกษาลงทะเบียนเรียนไว้ให้มีสิทธิขอคืนค่าธรรมเนียมรายวิชาและค่าธรรมเนียมการใช้อุปกรณ์การศึกษาในรายวิชานั้นได้เต็มจํานวน   
เว้นแต่กรณีเป็นการชําระค่าธรรมเนียมแบบเหมาจ่ายไม่อาจขอคืนค่าธรรมเนียมในรายวิชาที่ปิดได้

(๔) นักศึกษาขอถอนรายวิชาที่ได้ลงทะเบียนเรียนไว้ภายในสิบสี่วันนับแต่วันเปิดภาค การศึกษา หรือเจ็ดวันนับแต่วันเปิดภาคฤดูร้อน ให้มีสิทธิขอคืนค่าธรรมเนียมรายวิชาและค่าธรรมเนียม  
การใช้อุปกรณ์การศึกษาในรายวิชานั้นได้กึ่งหนึ่ง เว้นแต่กรณีเป็นการชําระค่าธรรมเนียมแบบเหมาจ่ายไม่อาจ  
ขอคืนค่าธรรมเนียมในรายวิชาที่ถอนได้

(๕) นักศึกษาที่ถูกลงโทษทางวินัยนักศึกษาให้พักการศึกษาในภาคการศึกษาถัดไปแต่ได้ลงทะเบียนเรียนและชําระค่าธรรมเนียมต่าง ๆ ในภาคการศึกษาที่ถูกลงโทษไว้แล้ว ให้มีสิทธิขอคืนได้เต็มจํานวนที่ชําระไว้

**นักศึกษาที่มีความประสงค์ขอคืนเงินค่าธรรมเนียมตามวรรคหนึ่งต้องยื่นคําร้องต่อคณะ  
ภายในสามสิบวันนับแต่วันเปิดภาคการศึกษาหรือภาคฤดูร้อน หากพ้นกําหนดเวลานั้น ให้ถือว่าสละสิทธิ์**

**การยกเว้นค่าปรับหรือลดค่าปรับให้อธิการบดีโดยข้อเสนอของคณบดีมีอํานาจพิจารณายกเว้น ค่าปรับหรือลดค่าปรับได้”**

ประกาศ ณ วันที่ ๖ พฤษภาคม พ.ศ. ๒๕๖๔

(ศาสตราจารย์พิเศษ นรนิติ เศรษญบุตร)

นายกสภามหาวิทยาลัย